GANTSI batho ba ba se nang bothata jwa go nona ba na le go atlhola batho ba ba nonneng le ba bakima ba re ba dirwa ke gore ba itlogeletse fela kgotsa ga go na se se ba tlhotlheletsang go itlhokomela. A mme gone go motlhofo fela jalo? A batho ba bakima thata ba dirwa fela ke gore ba itsemeletsa thata e bile ga ba batle go dira sepe? Kgotsa a go ka direga gore mo makgetlhong a mantsi go a bo go na le mabaka a mangwe a a masisi a go leng boima go a laola? SARA o ne a inamologa fa a ntse Fa bereka mme a leba kgakala. Batlhanka ba ne ba itumelela go bereka ba tlhokometswe ke mosadi yono yo o botlhale. Mosadi yono wa senatla le ene o ne a bereka. Mo akanye a sidila matsadi mo matsogong a gagwe. Gongwe o ne a fetsa go roka tente e ba neng ba nna mo go yone fa e neng e gagogile gone. Tente eo ya maemo a a kwa tlase e e neng e dirilwe ka letlalo la podi e ne e onaditswe ke letsatsi le pula, e gopotsa Sara gore ba feditse lobaka lo loleele e le bakgarakgatshegi. Ka nako eo, letsatsi le ne le tloga le phirima. O ne a lebile fa Aborahame * a tsamaya mo mosong mme o ne a nna a lebile tsela e a tsamaileng ka yone. Fa a ntse a lebile, o bona mongwe yo o tshwanang le monna wa gagwe a tla a le kgakala kwa thabeng, a bo a simolola go nyenya.